CELEX: 62014CN0245
Language: ro
Date: 2014-05-21 00:00:00
Title: Cauza C-254/14: Cerere de decizie preliminară introdusă la Handelsgerichts Wien (Austria) la 21 mai 2014 – Thomas Cook Belgium/Thurner Hotel GmbH

8.9.2014   
            
            
               RO
            
            
               Jurnalul Oficial al Uniunii Europene
            
            
               C 303/10
            
         Cerere de decizie preliminară introdusă la Handelsgerichts Wien (Austria) la 21 mai 2014 – Thomas Cook Belgium/Thurner Hotel GmbH
   (Cauza C-254/14)
   2014/C 303/13
   Limba de procedură: germana
   
      Instanța de trimitere
   
   Handelsgerichts Wien
   
      Părțile din procedura principală
   
   
      Reclamantă: Thomas Cook Belgium NV
   
      Pârât: Thurner Hotel GmbH
   
      Întrebările preliminare
   
   
               1)
            
            
               Regulamentul (CE) nr. 1896/2006 al Parlamentului European și al Consiliului din 12 decembrie 2006 de instituire a unei proceduri europene de somație de plată (Regulamentul nr. 1896/2006) (1) trebuie interpretat în sensul că, potrivit articolului 20 alineatul (2) din acest regulament, pârâtul are dreptul să solicite reexaminarea somației europene de plată în fața instanței competente inclusiv atunci când somația europeană de plată i-a fost notificată sau comunicată efectiv, dar, având în vedere informațiile referitoare la competență, somația a fost emisă de o instanță necompetentă?
            
         
               2)
            
            
               În cazul unui răspuns afirmativ la prima întrebare: potrivit considerentului (25) al Comunicării Comisiei Europene 2004/0055 din 7 februarie 2006, există circumstanțe excepționale în sensul articolului 20 alineatul (2) din Regulamentul nr. 1896/2006 inclusiv atunci când somația europeană de plată a fost emisă pe baza unor informații menționate în formularul de solicitare, care ulterior se pot dovedi eronate, în special în situația în care competența instanței depinde de acestea?
            
         
      (1)  JO L 399, p. 1, Ediție specială, 19/vol. 9, p. 108.